AP Kerk - Sentrale Kerkekommissie (SKK)
Sentrale Kerkekommissie (SKK)
bepaal die tyd en plek van die volgende sinode van die AP Kerk en roep die sinode betyds op;
beveel by elke sinode die tydsduur van die sinode aan;
stel die konsepsakelys vir die volgende sinode op sodat die Publikasiekommissie dit kan publiseer en versprei;
tref alle praktiese reëlings vir die hou van 'n sinode, bv. die reëlings van verblyf en etes vir afge­vaar­digdes;
ontvang geloofsbriewe van afgevaardigdes na 'n sinode en rapporteer ter vergadering daaroor;
gaan die statistiek van ringe na (soos jaarliks na die Ar­gief deurgestuur) en rapporteer globaal daaroor aan elke sinode;
dra verantwoordelikheid vir die finalisering van die han­delinge van sinodes na inhoud, sodat die Pu­bli­ka­siekommissie dit kan publiseer en versprei;
kan persone deur die Kuratorium gelegitimeer of toe­gelaat met predikantstatus, in reisende diens in die kerke in kerkverband gebruik. In sodanige geval ont­vang die persoon sy diensooreenkoms van die GKK, sy opdragte van die SKK en word hy deur laas­ge­noemde getrakteer totdat hy 'n beroep aanvaar (lees hiermee saam die besluite oor reisende leraars);
dien as skakel t.o.v. interkerklike verhoudinge, maar voer in die hoedanigheid slegs sinodebesluite uit. Alleen 'n sinode kan besluit of daar enige kor­re­spondensie met 'n ander kerkverband mag bestaan;
doen aanbevelings by kerkrade ten opsigte van nasionale dae van verootmoediging;
stel jaarliks 'n gemeentelike statistiekvorm vir ver­pligte voltooiing deur kerkrade op, asook 'n gemeen­telike verslagvorm vir vrywillige gebruik deur ringe;
hanteer alle voorkomende sake wat nie op die ter­rein van enige ander permanente kommissie val nie, en ook nie hierbo gedek is nie. Die hantering ge­skied altyd met inagneming van die volgende kerk­reg­telike beginsels: sake wat by die plaaslike kerk alleen tuishoort, word nie behandel nie; sake wat by 'n ring tuishoort, word daarheen verwys; oor kontensieuse sake word geen besluite ge­neem nie, maar dit word na die volgende sinode verwys;
funksioneer as kommissie vir mediaskakeling;
behartig skakeling namens sinodes met die ower­heid ooreenkomstig KO Art. 60.5;
dien saam met die KOO as skakel tussen sinodes en onderwysinstellings en –owerhede;
dien as skakel om werksaamhede van sus­ters­kon­ferensies te koördineer;
beskou ad hoc-opdragte wat sinodes van tyd tot tyd aan die SKK mag gee, as deel van hierdie lasgewing.